تورکیه، پاکیستانین اسکی باشباخانی عمران خانین هدف آلیندیغی و بیر نفرین اؤلدوگو سالدیرینی شدتله قینادی.
خاریجی ایشلر باخانلیغیندان وئریله‌ن یازیلی آچیقلامادا خانا ساغلیق آرزو ائدیلرک،
"دونن پاکیستان‌دا بیر سیاسی تدبیر سیراسیندا پاکیستان اسلام جمهوریتینین گئچمیش باشباخانی عمران خانین هدف آلیندیغی و بیر نفرین حیاتینی ایتیردیگی سالدیرینی شدتله قیناییریق. بو منفور حادثه‌ده حیاتینی ایتیره‌ن پاکیستانلی قارداشیمیزا الله‌‌دان رحمت، اسکی باشباخان خان و یارالیلارا عاجیل شفالار دیله‌ییریک" ایفاده‌لری ایشله‌دیلدی.
آچیقلامادا تورکیه‌نین پاکیستانین دینجلیک و ثابیتلیگینه اؤنم وئردیگی و هر زامان یانیندا اولاجاغی وورغولاندی.
خان، کوالیسیون حکومتینین ائرکن سئچیم اعلان ائتمه‌دیگی سببی ایله ۲۸ اکتبردا لاهوردان باشکند اسلام‌آبادا یوروش باشلاتمیشدی.
وزیرآباددا دونن ماشین کروانینا آتیش ائدیلمه‌سی سونوجو  خان، هر ایکی آیاغیندان یارالانمیشدی. سالدیری نتیجه‌سینده ۱ نفر اؤلموش، ۷ نفر یارالانمیشدی.
